કોટોકુઇન મંદિરના પ્રાંગણમાં ઊભેલી કાંસાની આ પ્રતિમા આગ, પૂર, વાવાઝોડું તથા 1923ના ભૂકંપ જેવી ઘણી કુદરતી આફતો સામે સદીઓથી આજ સુધી અડીખમ ટકી રહી છે. જો કે આ બધી આફતોએ પ્રતિમાને ઘસારો જરૂર પહોંચાડ્યો છે. આ પ્રતિમા 1252ની સાલમાં ઘડાઇ હતી અને મૂળ તો એ મંદિરના વિશાળ હૉલમાં હતી. જો કે ચૌદમી અને પંદરમી સદીમાં મંદિરની ઈમારત દરિયાઈ મોજાંને કારણે ઘણીવાર નાશ-નુકસાન પામી. એથી 1945ની સાલમાં એની પ્રતિષ્ઠા મંદિરના ખુલ્લા પ્રાંગણમાં કરવામાં આવી હતી. 11.4 મીટર ઊંચી આ પ્રતિમા જપાનમાં ભગવાન બુદ્ધની બીજા નંબરની સૌથી ઊંચી કાંસાની પ્રતિમા છે. પ્રથમ ક્રમ નારા પ્રાંતના તોડાઇ-જી મંદિરની પ્રતિમાનો આવે છે.